गुवाहाटी ब्रह्मपुत्र नदी के किनारे आ शिलांग पठार के तलहटी के बीच में पड़े ला आ पच्छिम में एलजीबी अंतर्राष्ट्रीय हवाई अड्डा आ पूरब में नरेंगी शहर बा। ब्रह्मपुत्र के उत्तरी तट तक के उत्तर गुवाहाटी इलाका के धीरे-धीरे शहर के सीमा में शामिल कईल जा रहल बा। प्रख्यात मदन कामदेव गुवाहाटी से 30 किलोमीटर (19 मील) दूर स्थित बा। गुवाहाटी नगर निगम, शहर के स्थानीय सरकार, 216 वर्ग किलोमीटर (83 वर्ग मील) के क्षेत्रफल के प्रबंधन करे ले, जबकि गुवाहाटी महानगर बिकास प्राधिकरण (GMDA) ग्रेटर गुवाहाटी महानगर क्षेत्र के योजना आ बिकास निकाय हवे। गुवाहाटी पूर्वोत्तर भारत के सभसे बड़ शहर बा।